**APSTIPRINĀTS**

2018.gada 26.novembra

 Iepirkumu komisijas sēdē

 (protokols Nr.3)

Šis dokuments ir neatņemama iepirkuma „Skolēnu pārvadājumu nodrošinājums Zvejniekciema un Saulkrastu vidusskolai 2019.gadā” ar ID Nr. SND 2018/44 nolikuma sastāvdaļa un jāņem vērā un attiecas uz visiem pretendentiem, kas iesniedz piedāvājumu.

***Komisija sniedz šādu atbildi par iepirkuma nolikumu:***

|  |
| --- |
|  |
| **1.jautājums** | Iepirkuma “Skolēnu pārvadājumu nodrošinājums Zvejniekciema un Saulkrastu vidusskolai 2019. gadā”, identifikācijas Nr. SND 2018/44, (turpmāk – Iepirkums) nolikuma (turpmāk – Nolikums) 4.1.8. punktā noteikts “[…} ir pieredze vismaz 2 (divu) līdzīgu līgumu savlaicīgā un kvalitatīvā izpildē, kur veikti pasažieru pārvadājumi slēgtam klientu lokam”. Lūdzu Pasūtītāju skaidrot, kas ir domāts ar terminu - slēgts pasūtītāju loks? Atbilstoši Autopārvadājumu likuma 1.pantā ietvertajām definīcijām, transporta pakalpojumu sniegšana slēgtam pasūtītāju lokam ir pasažieru neregulārie pārvadājumi – pasažieru pārvadājumi, kuros pārvadā pasažieru grupas, kas izveidotas pēc pasūtītāja vai paša pārvadātāja iniciatīvas. Bet ņemot vērā, ka izsludinātā iepirkuma mērķis ir veikt regulāri pasažieru pārvadājumus pa vienu un to pašu maršrutu, tad iepirkuma paredzētie pakalpojumi nav uzskatāmi par pasažieru neregulārajiem pārvadājumiem, bet gan par pasažieru speciāliem regulāriem pārvadājumiem. Ņemot vērā iepriekšminēto nav saprotams, kādu līgumu izpildē pretendentam jābūt pieredzei pasažieru neregulāro pārvadājumu jomā, vai pasažieru speciālo regulāro pārvadājumu jomā, vai pieredze līgumu izpildē der abās iepriekšminētajās pasažieru pārvadājumu jomās? |
| **Atbilde** | *Iesniedzot piedāvājumu, pretendentam jāuzrāda pieredze Autopārvadājumu likuma 1.panta divdesmit piektajā daļā noteikto pasažieru speciālo regulāro pārvadājumu jomā, atbilstoši Ministru kabineta noteikumu nr. 364 „Kārtība, kādā veicami iekšzemes pasažieru neregulārie pārvadājumi un speciālie regulārie pārvadājumi” 18.2. apakšpunktam „izglītojamo pārvadājumi uz izglītības iestādi un no tās”.* |